ILM ร่วม “ช้อปดีมีคืน” มั่นใจดันรายได้ปี 66 โต 10%
ILM เข้าร่วมโครงการ “ช้อปดีมีคืน” ร้อมรับอานิสงส์นักท่องเที่ยวเพิ่ม ส่งเสริมให้การจับจ่ายใช้สอยกลับมาคึกคัก มั่นใจดันรายได้ปี 66 เติบโต 2 หลัก
ILM เข้าร่วมโครงการ “ช้อปดีมีคืน” ร้อมรับอานิสงส์นักท่องเที่ยวเพิ่ม มั่นใจดันรายได้ปี 66 เติบโต 2 หลัก
5 ม.ค. 2566

นางสาวกฤษชนก ปัทมสัตยาสนธิ กรรมการผู้จัดการ บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM ผู้นำธุรกิจร้านค้าปลีกเฟอร์นิเจอร์ ของใช้ภายในบ้าน ของตกแต่งบ้านครบวงจร เปิดเผยถึงภาพรวมเศรษฐกิจในปี 2566 คาดการณ์ว่าจะฟื้นตัวอย่างต่อเนื่องจากปลายปีที่ผ่านมาที่เป็นช่วงเฉลิมฉลองส่งท้ายปี โดยศูนย์วิจัยกสิกรไทยประเมินเม็ดเงินการใช้จ่ายรวมของคนกรุงเทพฯ ในช่วงเทศกาลปีใหม่ปี 2566 อยู่ที่ประมาณ 30,900 ล้านบาท ขยายตัว 10.5% เมื่อเทียบกับช่วงเดียวกันของปีก่อน
ทั้งนี้ เพื่อร่วมกระตุ้นการบริโภคภายในประเทศอย่างต่อเนื่อง ตอบโจทย์ผู้ที่กำลังตกแต่งบ้านต้อนรับปีใหม่ รวมถึงมีแรงหนุนจากการซ่อมแซมบ้านหลังจากสถานการณ์น้ำท่วมปีที่ผ่านมาคลายตัวลง และรับกำลังซื้อเฟอร์นิเจอร์ที่เริ่มฟื้นตัวสอดรับกับธุรกิจอสังหาฯ ที่เริ่มกลับมาคึกคัก อินเด็กซ์ ลิฟวิ่งมอลล์ ทุกสาขาทั่วประเทศ จึงได้เข้าร่วมโครงการช้อปดีมีคืน ปี 2566 เมื่อช้อปสินค้าทุกรายการ ทั้งเฟอร์นิเจอร์ ของใช้ภายในบ้าน และของตกแต่งบ้าน รวมถึงบริการเรื่องบ้านต่างๆ ตามจำนวนที่จ่ายจริง
โดยสามารถนำไปลดหย่อนภาษีเงินได้บุคคลธรรมดาสูงสุดไม่เกิน 40,000 บาท และรับภาษีคืนสูงสุด 14,000 บาท (ขึ้นอยู่กับอัตราเงินได้สุทธิที่เสียภาษี) ภายใต้เงื่อนไขโครงการช้อปดีมี โดยค่าซื้อสินค้าหรือบริการ 30,000 บาทแรก จะต้องมีใบกำกับภาษีเต็มรูปในรูปแบบกระดาษ หรือในรูปแบบอิเล็กทรอนิกส์ ผ่านระบบ e-Tax Invoice &amp; e-Receipt ของกรมสรรพากร และอีก 10,000 บาท จะต้องมีใบกำกับภาษีเต็มรูปในรูปแบบเล็กทรอนิกส์ ผ่านระบบ e-Tax Invoice &amp; e-Receipt ของกรมสรรพากร เริ่มตั้งแต่วันที่ 1 ม.ค. – 15 ก.พ.66 โดยอินเด็กซ์ ลิฟวิ่งมอลล์ คาดการณ์ว่ามาตรการดังกล่าวจะกระตุ้นบรรยากาศการจับจ่ายใช้สอยสินค้าและของตกแต่งบ้านอย่างคึกคัก  สอดรับกับพฤติกรรมของลูกค้าที่นิยมช้อปสินค้าเพื่อแต่งบ้านรับปีใหม่
สำหรับไฮไลท์พิเศษเพื่อต้อนรับปีใหม่เทศกาลแห่งการให้ของขวัญ ‘อินเด็กซ์ ลิฟวิ่งมอลล์’ ยกขบวนไอเทมเรื่องบ้าน ทั้งเฟอร์นิเจอร์ ของใช้ และของตกแต่งบ้าน จัดโปรโมชั่นลดสูงสุด 70% พบกับสินค้า Special Offer พิเศษ! ชุดห้องนอนครบเซ็ต เริ่มต้น 9,990 บาท จากปกติ 18,360 บาท, โซฟาผ้าปรับนอน ราคา 7,990 บาท จากปกติ 19,990 บาท, หมอนหนุนซื้อ 1 แถม 1 ราคา  199 บาท
รวมถึง ไอเทม Home&amp;Décor เริ่มต้นหลักสิบ เช่น รูปปั้น เชิงเทียน แจกัน นาฬิกา กระถางต้นไม้ ชุดจาน แก้วมัค  พรม ฯลฯ ที่นอน ลดแรง!! 60% จัดขบวนที่นอนแบรนด์ดังมาให้เลือกช้อป อาทิ แบรนด์ Winner, Theraflex , Dunlopillo, Slamberland, STEVENS ฯลฯ เริ่มต้นเพียง 6,990 บาท
สำหรับขาช้อป เครื่องใช้ไฟฟ้า ต้องไม่พลาดด้วย ส่วนลดสูงสุด 38% พร้อมผ่อน 0% นาน24 เดือน จากแบรนด์ Banana เช่น  TV, ตู้เย็น, เครื่องปรับอากาศ, เครื่องทำน้ำอุ่น, ไมโครเวฟ และเครื่องซักผ้า ตอบโจทย์ทุกไลฟ์สไตล์ได้ตามใจชอบราคาพิเศษรับส่วนลด 50% TV Cabinet ให้เลือกแบบ Personalized ตอบรับการใช้งานที่หลากหลาย เช่น Wardrobe &amp; Living Storage
นอกจากนี้ยังมอบสิทธิพิเศษอื่นๆ สุดคุ้มมากมาย เมื่อช้อปผ่านบัตรเครดิต SCB ชำระเต็มจำนวนหรือแบ่งจ่ายสบายๆ 0% สูงสุด 6 เดือน คุ้มที่ 1 ชำระเต็มจำนวนรับเครดิตเงินคืน 45,000 บาท  คุ้มที่ 2  แบ่งจ่าย 0% สูงสุด 6 เดือน รับเครดิตเงินคืนรวมสูงสุด 40,000 บาท  คุ้มที่ 3 แลกรับเครดิตเงินคืนสูงสุด 12% , ช้อปผ่านบัตรเครดิตกสิกรไทย รับสิทธิพิเศษ  ด้วย พิเศษ 1 แบ่งจ่าย 0% นาน 6 เดือน รับคะแนน K Point สูงสุด 1,000,000 คะแนน  พิเศษ 2 รับเครดิตเงินคืนสูงสุด  10% รวมถึงสิทธิพิเศษและของสมนาคุณมากมายจากบัตรเครดิตชั้นนำที่ร่วมรายการ (ตั้งแต่ 5- 25 ม.ค.66  อินเด็กซ์ ลิฟวิ่งมอลล์ ทุกสาขา)
ทั้งนี้คาดว่าการเข้าร่วมโครงการช้อปดีมีคืน และการโปรฯ พิเศษลดสูงสุด 70% บวกกับแรงหนุนจากการเปิดประเทศรับนักท่องเที่ยวต่างชาติ เป็นปัจจัยส่งเสริมให้การจับจ่ายคึกคักได้เป็นอย่างดี โดยกลุ่มสินค้าที่ได้รับการตอบรับมากเป็นพิเศษในช่วงต้นปี อาทิ อุปกรณ์จัดเก็บต่างๆ, อุปกรณ์ทำความสะอาด, ชุดเครื่องครัว เป็นต้น พร้อมกันนี้ได้เตรียมความพร้อมการออกใบกำกับภาษีเต็มรูปแบบทั้งกระดาษและแบบอิเล็กทรอนิกส์ตอบโจทย์ความสะดวกสบายและรวดเร็ว ทั้งนี้คาดการณ์ว่ารายได้จะเติบโต 2 หลัก ตามเป้าหมาย